गिरीश चंद्र चतुर्वेदी
गिरीश चंद्र चतुर्वेदी भारत की प्रमुख बैंकिंग एवं वित्तीय सेवा संस्थान आईसीआईसीआई बैंक के गैर-कार्यकारी अध्यक्ष हैं। उनकी नियुक्ति रिजर्व बैंक और शेयरधारकों के अनुमोदन के अधीन है। उनका कार्यकाल 1 जुलाई, 2018 से प्रभावी होकर 3 वर्षों तक के लिए है। वे 1977 बैच के उत्तर प्रदेश संवर्ग के भारतीय प्रशासनिक सेवा (आईएएस) अधिकारी हैं। वे वर्ष 2011 से 2013 तक भारत सरकार के अंतर्गत पेट्रोलियम एवं प्राकृतिक गैस मंत्रालय के सचिव थे। वे जनवरी 2013 में पेट्रोलियम सचिव के पद से सेवानिवृत्त हुए हैं। साथ ही वे वित्तीय सेवा विभाग में भी काम कर चुके हैं। यह विभाग बैंक और बीमा क्षेत्र का प्रशासनिक विभाग है।
वाणिज्य मंत्री
वाणिज्य मंत्री (Commerce minister) विभिन्न सरकारों में एक मंत्री पद होता है जो सामान्यतः आर्थिक विकास और अंतर्राष्ट्रीय व्यापार को विनियमित करने का कार्य करता है। इसके लिए अन्य शब्द व्यवसाय मंत्री (business minister), उद्योग मंत्री (industry minister), व्यापार मंत्री (trade minister) अथवा अन्तर्राष्ट्रीय व्यापार मंत्री (international trade minister) भी प्रयुक्त होता है। विभिन्न देशों में यह वित्त मंत्री के पद से अलग होता है जो सामान्यतः बजटीय जिम्मेदारियां रखता है।